বস্ত্তত মহান আল্লাহ ইবরাহীমকে তাঁর একমাত্র ও অদ্বিতীয় প্রিয় পুত্রের বিষয়ে বারংবার পরীক্ষা করেন এবং ইবরাহীম পরীক্ষায় উত্তীর্ণ হন। প্রথম পরীক্ষা ছিল শিশু বয়সেই এ প্রিয় পুত্রকে ‘মরুবাসে’ পাঠানো। যদিও বিকৃত ‘তাওরাত’-এ ইসহাকের জন্মের পরে ইসমাঈলের মরুবাসে পাঠানোর কথা বলা হয়েছে। তবে তাওরাত বা বাইবেলের বর্ণনাই সন্দেহাতীতভাবে প্রমাণ করে যে, ইসহাকের জন্মের অনেক আগে, অতি অল্প বয়সে- মায়ের কাঁধে বা কোলে থাকার সময়ে ইবরাহীম তাঁর এ পুত্রকে ‘মরুবাসে’ পাঠান।